Seboka-substasie gesluit ná vandale toeslaanDie Seboka-substasie in Gauteng is Saterdag gevandaliseer. (Foto: Eskom) Eskom het sy Seboka-substasie in Gauteng gesluit nadat dit Saterdag deur vandale beskadig is. Die kragverskaffer het in ŉ verklaring gesê die besluit is geneem om die transformator teen verdere skade te beskerm wat moontlik in ŉ ontploffing kan ontaard. “Die beheerkamer is gevandaliseer en kabels en paneelbedrading is geknip, wat ŉ reuse-risiko vir die transformator ingehou het. “Eskom het geen ander keuse gehad as om die substasie te sluit nie.” #EskomGauteng #MediaStatement Eskom Gauteng shuts down Seboka substation pic.twitter.com/57AqN580ZM — Eskom Hld SOC Ltd (@Eskom_SA) July 23, 2022 Die sluiting het die kragtoevoer na Evaton, die Evaton-kleinhoewes en gedeeltes van Sebokeng beïnvloed. “Tegnici is tans met verdere evaluerings besig om die omvang van die skade te bepaal en vas te stel watter toerusting benodig word om herstelwerk te verrig en die kragtoevoer te herstel. “Lede van die publiek word versoek om enige onwettige aktiwiteite by Eskom of die polisie aan te meld,” het Eskom laat Saterdagmiddag gesê.